CELEX: 52001PC0618
Language: el
Date: 2001-10-29
Title: Πρόταση απόφασης του Συμβουλίου για την τροποποίηση  της απόφασης 2001/549/ΕΚ της 16ης Ιουνίου 2001 σχετικά με τη χορήγηση μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας

Avis juridique important

|

52001PC0618

Πρόταση απόφασης του Συμβουλίου για την τροποποίηση  της απόφασης 2001/549/ΕΚ της 16ης Ιουνίου 2001 σχετικά με τη χορήγηση μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας  /* COM/2001/0618 τελικό - CNS 2001/0258 */  

Επίσημη Εφημερίδα αριθ. 051 E της 26/02/2002 σ. 0324 - 0324

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 2001/549/EΚ της 16ης Ιουλίου 2001 σχετικά με τη χορήγηση μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΣτις 16 Ιουλίου 2001, το Συμβούλιο της Ευρωπαϊκής Ένωσης αποφάσισε να χορηγήσει στην Ομοσπονδιακή Δημοκρατία της Γιουγκοσλαβίας μακροοικονομική χρηματοδοτική συνδρομή ύψους  300 εκατ. ευρώ κατ' ανώτατο όριο, που περιλαμβάνει μία επιστρεπτέα συνιστώσα ανερχόμενη σε 225  εκατ. ευρώ κατ' ανώτατο όριο και μία μη επιστρεπτέα συνιστώσα ανερχόμενη σε 75 εκατ. ευρώ κατ' ανώτατο όριο (απόφαση του  Συμβουλίου 2001/549/EΚ).Βασικός στόχος της συνδρομής αυτής είναι να συμβάλει στην ενίσχυση της οικονομικής, κοινωνικής και πολιτικής σταθερότητας της χώρας, καθώς και στην προώθηση του σημαντικού ρόλου της ως παράγοντα σταθερότητας στην περιοχή μετά τις πολιτικές και δημοκρατικές μεταβολές που έλαβαν χώρα στην Ομοσπονδιακή Δημοκρατία της Γιουγκοσλαβίας κατά το τελευταίο τρίμηνο του 2000. Ειδικότερα, η συνδρομή αυτή θα συμβάλει στην άμβλυνση των εξωτερικών χρηματοδοτικών περιορισμών που αντιμετωπίζει η χώρα και στη στήριξη του ισοζυγίου πληρωμών της. Η συνδρομή αυτή τίθεται επί του παρόντος  σε εφαρμογή από τις υπηρεσίες της Επιτροπής.Ωστόσο, η χρηματοοικονομική κατάσταση στην Ομοσπονδιακή Δημοκρατία της Γιουγκοσλαβίας κατά το δεύτερο ήμισυ του 2001 φαίνεται να είναι δυσκολότερη από ό,τι είχε αρχικά προβλεφθεί. Αυτό οφείλεται κυρίως στις καθυστερήσεις που παρουσιάζει η σερβική διαδικασία ιδιωτικοποίησης. Η καθυστέρηση αυτή συνδέεται κυρίως με την ανάγκη εφαρμογής ενός νέου διαφανούς πλαισίου ιδιωτικοποίησης που συμφωνήθηκε με την Παγκόσμια Τράπεζα, καθώς και με την αναβολή της ιδιωτικοποίησης μιας επιχείρησης τσιμέντου λόγω της αντίθεσης των εργαζόμενων.Κατά συνέπεια, τα αναμενόμενα έσοδα από τις ιδιωτικοποιήσεις που είχαν προβλεφθεί στον σερβικό προϋπολογισμό χρειάστηκε να αναθεωρηθούν αισθητά προς τα κάτω στο πλαίσιο του προγράμματος του ΔΝΤ, πράγμα που θα  μειώσει τα αναμενόμενα έσοδα από τις άμεσες ξένες επενδύσεις και θα επιβαρύνει ακόμη περισσότερο το ισοζύγιο πληρωμών. Με βάση τις αναθεωρημένες εκτιμήσεις του σερβικού προϋπολογισμού, το ΔΝΤ υπολόγισε ότι θα υπάρχει ένα χρηματοδοτικό κενό ύψους περίπου 9 δισεκατ. YuD (περίπου  150 εκατ. ευρώ ή 1,3% του ΑΕΠ) το  2001. Αυτό προστίθεται στο τμήμα του προϋπολογιζόμενου ελλείμματος που αναμένεται να καλυφθεί από εξωτερικές χορηγήσεις και δάνεια (τον Ιούνιο του 2001, στο πλαίσιο της σύσκεψης χορηγών της Ομοσπονδιακής Δημοκρατίας της Γιουγκοσλαβίας αναλήφθηκε η δέσμευση για τη χορήγηση 150 εκατ. ευρώ ).Συνεπώς, το ΔΝΤ συμφώνησε με τις αρχές ότι, εκτός από τις εξωτερικές χρηματοδοτικές ανάγκες που είχαν ήδη προσδιοριστεί στο πλαίσιο του προγράμματος, θα απαιτηθεί πρόσθετη εξωτερική χρηματοδότηση για την κάλυψη του νέου χρηματοδοτικού κενού κατά το δεύτερο ήμισυ του 2001. Επιπλέον, για να επωφεληθεί ο προϋπολογισμός από την αύξηση των συναλλαγματικών διαθεσίμων, το ΔΝΤ συμφώνησε με τις αρχές να αυξηθεί  κατά 0,2% του ΑΕΠ το όριο του 0,6% για το δανεισμό του δημοσίου από τον τραπεζικό τομέα.Εάν δεν δοθεί πρόσθετη εξωτερική χρηματοδοτική συνδρομή, υπάρχει σοβαρός κίνδυνος να επιδεινωθεί η αστάθεια της οικονομίας της Ομοσπονδιακής Δημοκρατίας της Γιουγκοσλαβίας, είτε εξαιτίας μιας περαιτέρω δυσβάστακτης συμπίεσης της συνολικής δαπάνης λόγω των πιο περιορισμένων διαθέσιμων πόρων είτε των καθυστερήσεων στην εφαρμογή των αναγκαίων οικονομικών και διαρθρωτικών μεταρρυθμίσεων λόγω της αυξανόμενης δυσαρέσκειας του κοινού.Στο πλαίσιο αυτό, θεωρείται απαραίτητο η Επιτροπή να συμβάλει στην άμβλυνση των νέων χρηματοοικονομικών περιορισμών που αντιμετωπίζει η Ομοσπονδιακή Δημοκρατία της Γιουγκοσλαβίας σε αυτή την κρίσιμη καμπή με την τροποποίηση της απόφασης 2001/549/EΚ του Συμβουλίου, προβλέποντας την αύξηση του συνολικού ποσού κατά 45  εκατ. ευρώ έτσι ώστε να φθάσει σε 345 εκατ. ευρώ κατ' ανώτατο όριο. Λαμβάνοντας υπόψη τον υψηλό βαθμό χρέωσης της Ομοσπονδιακής Δημοκρατίας της Γιουγκοσλαβίας (άνω του 140% του ΑΕΠ) και τις περιορισμένες δανειοληπτικές δυνατότητές της, προτείνεται να χορηγηθεί αυτό το πρόσθετο ποσό με τη μορφή μη επιστρεπτέας συνδρομής, αυξάνοντας τη συνολική μη επιστρεπτέα συνιστώσα της ενίσχυσης αυτής σε 120 εκατ. ευρώ κατ' ανώτατο όριο. Η εν λόγω αύξηση της κοινοτικής συνδρομής στηρίζεται στην παραδοχή ότι θα καταβληθούν ανάλογες προσπάθειες χορήγησης συμπληρωματικής χρηματοδοτικής συνδρομής και από άλλους χορηγούς.2001/0258 (CNS)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 2001/549/EΚ της 16ης Ιουλίου 2001 σχετικά με τη χορήγηση μακροοικονομικής χρηματοδοτικής συνδρομής στην Ομοσπονδιακή Δημοκρατία της ΓιουγκοσλαβίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας και ιδίως το άρθρο 308,την πρόταση της Επιτροπής [1],[1]   EE Cτη γνώμη του Ευρωπαϊκού Κοινοβουλίου [2],[2]   EE CΕκτιμώντας τα ακόλουθα:(1) Η Επιτροπή πραγματοποίησε διαβουλεύσεις με την Οικονομική και Δημοσιονομική Επιτροπή πριν την υποβολή της παρούσας πρότασης.(2) Η απόφαση του Συμβουλίου 2001/549/EΚ [3] προβλέπει τη χορήγηση μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας  με στόχο να συμβάλει στην αντιμετώπιση των εξωτερικών χρηματοδοτικών αναγκών της χώρας και στη στήριξη των μεταρρυθμιστικών προσπαθειών των αρχών.[3]   EE L 197, 21.7.2001, σ. 38.(3) Η Ομοσπονδιακή Δημοκρατία της Γιουγκοσλαβίας είναι πιθανό να αντιμετωπίσει πρόσθετες ανάγκες εξωτερικής χρηματοδότησης  εκτός από τις επίσημες χρηματοδοτήσεις που θα μπορούσαν να χορηγηθούν από το Διεθνές Νομισματικό Ταμείο, την Παγκόσμια Τράπεζα και άλλους διμερείς χορηγούς.(4) Η αύξηση της μη επιστρεπτέας συνιστώσας της μακροοικονομικής χρηματοδοτικής συνδρομής της Κοινότητας προς την Ομοσπονδιακή Δημοκρατία της Γιουγκοσλαβίας αποτελεί κατάλληλο μέτρο που θα συμβάλει στην άμβλυνση, από κοινού με άλλους χορηγούς, των χρηματοδοτικών περιορισμών που αντιμετωπίζει η χώρα.(5) Η συνθήκη δεν προβλέπει για τη λήψη της παρούσας απόφασης άλλες εξουσίες πλην εκείνων που αναφέρονται στο άρθρο 308,ΑΠΟΦΑΣΙΖΕΙ:Άρθρο μόνοΤο άρθρο 1 παράγραφος 3 της απόφασης 2001/549/ΕΚ αντικαθίσταται από το ακόλουθο κείμενο:"3. Το μη επιστρεπτέο τμήμα της συνδρομής αυτής ανέρχεται σε 120 εκατ. ευρώ κατ' ανώτατο όριο".Βρυξέλλες,Για το ΣυμβούλιοΟ ΠρόεδροςΔημοσιονομικό Δελτίο1. ΤΙΤΛΟΣ ΤΗΣ ΔΡΑΣΗΣΜακροοικονομική χρηματοδοτική συνδρομή στην Ομοσπονδιακή Δημοκρατία της Γιουγκοσλαβίας.2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥB7-548 : Μακροοικονομική αρωγή στις χώρες των Δυτικών Βαλκανίων.3. νομικεσ βασεισΆρθρο 308 της συνθήκης4. περιγραφη και αιτιολογηση τησ δρασησα) Περιγραφή της δράσηςΑύξηση της μη επιστρεπτέας συνιστώσας της κοινοτικής μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας για να μπορέσει η χώρα να αντιμετωπίσει τις πρόσθετες ανάγκες της σε επίπεδο εξωτερικής χρηματοδότησης.β) Αιτιολόγηση της δράσηςΠροσδιορισμός πρόσθετων εξωτερικών χρηματοδοτικών αναγκών εκτός από τις επίσημες χρηματοδοτήσεις που έχουν προσδιοριστεί και  που θα μπορούσαν να χορηγηθούν από το ΔΝΤ, την Παγκόσμια Τράπεζα και διμερείς χορηγούς. Η βιωσιμότητα των προσπαθειών οικονομικής σταθεροποίησης και μεταρρύθμισης της αποδέκτριας χώρας εξαρτάται σε μεγάλο βαθμό από την παροχή εξωτερικής χρηματοδοτικής συνδρομής με ευνοϊκούς όρους από επίσημες πηγές.5. ταξινομηση τησ δαπανησΜη υποχρεωτική, διαχωριζόμενη.6. φυση τησ δαπανησΤο σύνολο της προτεινόμενης αύξησης της συνδρομής θα έχει τη μορφή μη επιστρεπτέας ενίσχυσης (100% επιχορήγηση).7. δημοσιονομικεσ επιπτωσεισα) Μέθοδος υπολογισμούΟ υπολογισμός του ποσού της συνδρομής που θεωρείται αναγκαία βασίζεται στις σημερινές εκτιμήσεις για τις ανάγκες εξωτερικής χρηματοδότησης της δικαιούχου χώρας που δεν καλύπτονται από άλλες πηγές.β) Επιπτώσεις του μέτρου στις πιστώσεις παρέμβασηςΤο κονδύλιο του προϋπολογισμού που αντιστοιχεί στην μη επιστρεπτέα συνιστώσα της συνδρομής θα χρησιμοποιηθεί εφόσον διαπιστωθεί η τήρηση ορισμένων όρων οικονομικής πολιτικής που θα συμφωνηθούν με τις αρχές της Ομοσπονδιακής Δημοκρατίας της Γιουγκοσλαβίας.γ) Χρηματοδότηση της παρέμβασηςΗ προτεινόμενη αύξηση της συνδρομής που θα χορηγηθεί με την παρούσα τροποποίηση θα χρηματοδοτηθεί εντός των ορίων της κατηγορίας 4 των σημερινών χρηματοδοτικών προοπτικών (σε εκατ. ευρώ), ως εξής://  2001Πιστώσεις αναλήψεων υποχρεώσεων   //  45Πιστώσεις πληρωμών   //  458. μετρα για την προληψη τησ απατησΤα κεφάλαια καταβάλλονται απευθείας στην Κεντρική Τράπεζα της δικαιούχου χώρας μόνο αφού οι υπηρεσίες της Επιτροπής σε συνεργασία με την Οικονομική και Δημοσιονομική Επιτροπή και τις υπηρεσίες του ΔΝΤ, εξακριβώσουν ότι οι μακροοικονομικές πολιτικές που εφαρμόζονται στη χώρα αυτή είναι ικανοποιητικές και ότι τηρούνται οι ειδικοί όροι που έχουν τεθεί για τη χορήγηση της παρούσας συνδρομής.Η συνδρομή αυτή υπόκειται στις διαδικασίες εξακρίβωσης και ελέγχου υπό την ευθύνη της Επιτροπής, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF) και του Ελεγκτικού Συνεδρίου.9. στοιχεια αναλυσησ κοστουσ/αποτελεσματικοτητασα) Σκοπιμότητα της ενέργειας και συγκεκριμένοι στόχοιΣτηρίζοντας τις προσπάθειες μακροοικονομικής μεταρρύθμισης της Ομοσπονδιακής Δημοκρατίας της Γιουγκοσλαβίας και συμπληρώνοντας τη χρηματοδότηση που χορηγείται από τη διεθνή κοινότητα στο πλαίσιο ενός προγράμματος που συμφωνήθηκε με το ΔΝΤ, η παρούσα συνδρομή θα διευκολύνει τη μετάβαση της χώρας σε οικονομία της αγοράς.Η παρούσα συνδρομή θα ενεργοποιηθεί μόνο υπό τον όρο ότι η επωφελούμενη χώρα θα εξοφλήσει εξολοκλήρου τις ληξιπρόθεσμες χρηματοδοτικές της υποχρεώσεις έναντι της Κοινότητας και της Ευρωπαϊκής Τράπεζας Επενδύσεων.β) Παρακολούθηση και αξιολόγησηΗ παρούσα συνδρομή έχει μακροοικονομικό χαρακτήρα και η παρακολούθηση και η αξιολόγησή της γίνονται στο πλαίσιο του προγράμματος σταθεροποίησης και μεταρρύθμισης που εφαρμόζεται από την επωφελούμενη χώρα με τη στήριξη του ΔΝΤ.Οι υπηρεσίες της Επιτροπής θα παρακολουθούν την εφαρμογή της δράσης μέσω ειδικού συστήματος δεικτών μακροοικονομικής και διαρθρωτικής πολιτικής που θα συμφωνηθούν με τις αρχές της επωφελούμενης χώρας. Θα συνεργαστούν επίσης στενά με τις υπηρεσίες του ΔΝΤ και της Παγκόσμιας Τράπεζας έτσι ώστε να επωφεληθούν από τις αξιολογήσεις στις οποίες προβαίνουν οι οργανισμοί αυτοί όσον αφορά τα αποτελέσματα της Ομοσπονδιακής Δημοκρατίας της Γιουγκοσλαβίας στον τομέα των προσπαθειών σταθεροποίησης και μεταρρύθμισης.Η πρόταση απόφασης του Συμβουλίου προβλέπει την υποβολή ετήσιας έκθεσης στο Ευρωπαϊκό Κοινοβούλιο και το Συμβούλιο, η οποία περιλαμβάνει αξιολόγηση της εφαρμογής της παρούσας δράσης.